8.5.2007 Jurnalul Oficial al Uniunii Europene L 118/5 DIRECTIVE DIRECTIVA 2007/26/CE A COMISIEI din 7 mai 2007 de modificare a Directivei 2004/6/CE în vederea prelungirii perioadei de aplicare a acesteia (Text cu relevanță pentru SEE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 89/398/CEE a Consiliului din 3 mai 1989 de apropiere a legislațiilor statelor membre privind produsele alimentare destinate unei alimentații speciale (!), în special articolul 4 alineatul (2), întrucât: (1) Directiva 2001/15/CE a Comisiei din 15 februarie 2001 privind substanțele care pot fi adăugate cu anumite scopuri nutritive în alimentele destinate unei alimentaţii speciale () specifică anumite categorii de substanțe şi menționează, pentru fiecare dintre acestea, substanțele chimice care pot fi utilizate la fabricarea produselor alimentare pentru scopuri nutritive speciale. (2)  În momentul adoptării Directivei 2001/15/CE, unele substanțe chimice care pot fi adăugate cu anumite scopuri nutriționale în unele alimente destinate unei utilizări nutriționale speciale, comercializate în unele state membre, nu au putut fi incluse în anexa la această directivă pentru că nu fuseseră evaluate de Comitetul științific pentru alimentația umană. (3) Până la finalizarea procedurii de evaluare a acestor substanțe de către Autoritatea Europeană pentru Siguranța Alimentară (AESA), Directiva 2004/6/CE a Comisiei () prevede că statele membre pot continua să permită pe teritoriul lor comerțul cu produse care conțin substanțele respective până la 31 decembrie 2006, în măsura în care anumite condiții cu privire la siguranța acestora sunt îndeplinite. (4)y  Finalizarea evaluărilor și a acţiunilor administrative asociate nu a fost posibilă înainte de 31 decembrie 2006. În consecinţă, pentru a se evita perturbarea inutilă a comerţului cu produsele alimentare în cauză, trebuie prelungită aplicarea Directivei 2004/6/CE. (5) Pentru a se avea în vedere perioada necesară pentru fina- lizarea evaluării substanțelor de către AESA și pentru () JO L 186, 30.6.1989, p. 27. Directivă, astfel cum a fost modificată ultima dată prin Regulamentul (CE) nr. 1882/2003 al Parlamentului European şi al Consiliului O L 284, 31.10.2003, p. 1). () JO L 52, 22.2.2001, p. 19. Directivă, astfel cum a fost modificată ultima dată prin Directiva 2006/34/CE (JO L 83, 22.3.2006, p. 14). () JO L 15, 22.1.2004, p. 31. transpunerea măsurilor asociate în legislația națională este adecvat să se prevadă o prelungire a perioadei de aplicare a Directivei 2004/6/CE până la 31 decembrie 2009. (6) Data de 31 decembrie 2006 prevăzută la articolul 1 din Directiva 2004/6/CE impune transpunerea prezentei directive în cel mai scurt timp. Pentru a se evita dificul- tățile legate de comerţul cu produse care conțin substanțele enumerate în Directiva 2004/6/CE este adecvat ca prezenta directivă să se aplice începând cu 1 ianuarie 2007. (7) Măsurile prevăzute în prezenta directivă sunt conforme cu avizul Comitetului permanent pentru lanţul alimentar şi sănătatea animală, ADOPTĂ PREZENTA DIRECTIVĂ: Articolul 1 La articolul 1 din Directiva 2004/6/CE, data de „31 decembrie 2006” se înlocuieşte cu „31 decembrie 2009”. Articolul 2 Transpunere (1) Statele membre adoptă și publică, până la 8 iulie 2007 cel mai târziu, actele cu putere de lege și actele administrative necesare pentru a se conforma prezentei directive. Statele membre informează de îndată Comisia cu privire la textele acestor acte și la tabelul de corespondență între aceste acte şi prezenta directivă. Statele membre aplică aceste dispoziții de la 1 ianuarie 2007. Atunci când statele membre adoptă aceste dispoziții, acestea cuprind o trimitere la prezenta directivă sau sunt însoţite de o astfel de trimitere la data publicării oficiale. Statele membre decid care va fi procedura pentru o astfel de trimitere. (2)  Statele membre comunică Comisiei textul principalelor dispoziții ale legislației naţionale pe care le adoptă în domeniul reglementat de prezenta directivă.